Karibiese hitte | Die Pienk Zuit
Karibiese hitte	Posted by Pienk Zuit under Uncategorized  Comments In die Karibiese Eilande is ‘n botteltjie hot sauce op elke tafel te bespeur. Soso Brown Sauce in Engeland, of Ketchup in die V.S.A. Hot sauce is presies wat die naam sê, ‘n warm sous, met ‘n tikkie Karibiese tropiese smaak.
15 Tabasco chilli’s, of so 8 Habanero’s (verkieslik vars uit die tuin)
3 teelepels knoffel
1/4 koppie lemmetjiesap
1/2 – 1 mango, opgesny in blokkies
3/4 koppie water
Maal die chilli’s (gebruik soveel van jou gunsteling soort as wat jy wil, afhangende van hoe warm jy dit wil hê), knoffel en wortel fyn in ‘n voedselverwerker en braai so 3 minute in die olyfolie.
Net ‘n waarskuwing as jy met chilli’s werk: Moenie jou oë of ander sensitiewe vryf terwyl of na jy die chilli’s hanteer het nie. As jy met Habanero’s werk, oorweeg dit om handskoene te dra. Wees ook versigtig vir die chilli-dampe, veral as jy die voedselverwerker oopmaak.
Gooi die gebraaide bestandele saam met die res in ‘n versapper en versap tot ‘n sous. Dan alles weer terug in die pan, en prut vir so 5-10 minute. Indien die sous te dik is, verdun met meer water terwyl dit prut. Laat koel effens af en gooi dan oor in skoon glas bottels (dit sal nog dikker word soos dit afkoel). Bere in die yskas, dit behoort maande te hou (geen kiem sal die moed hê om dit aan te val nie).
Lewer so 500 ml sous wat so 8 uit 10 kry vir warm as jy Tabasco chilli’s gebruik (habanero’s sal dit nader aan 10 maak). Gebruik op pizza’s, Meksikaanse kos, kerries, seekos, Cajun crawfish en selfs in jou bier (as jy so voel).
Hot sauce regs, links is Minelli se Thai Soet Chilli sous (waarvan sy hopelik in die toekoms sal vertel) .
4 Responses to “Karibiese hitte”
freddy Says:	April 26, 2007 at 8:16 My vriend werk in Sri Lanka. Hy reken hulle souse is nogal hot. Allusion intended.
Antwoord	maeree Says:	April 26, 2007 at 11:01 dis beautiful chillies daai.
maar ek kry altyd seer as mense mangos in kos sit. dis darem te lekker.
Antwoord	Pienk Zuit Says:	April 26, 2007 at 11:32 freddy, ek hou van my souse soos my vrou, nie te soet nie, maar baie warm.
maeree, die mango was darem al amper te oud om te eet, as dit jou troos. My volgende poging gaan wees om my eie tabasco te maak (of soortgelyks).
Antwoord	Da Mario Says:	Mei 7, 2007 at 13:09 Hierdie lyk BAIE lekker… wens ek kon oorkom vir ete.
April 25, 2007 at 14:45